Sel suurel vahemaal, millel käib selektsiooniprotsess, areneb ka kriitika. Ja seegi on olemas tärkava kirjanduse juures oma kõige alge­lisemal kujul, kus otsustab vaid subjektiivne meeldimise tunne, kus üteldakse vaid, et see on kena ja seda maksab lugeda. Diferentseeru­mine toimub alles arenenud  kirjandusega, arvustajate nõuded kasva­vad, ühtlasi ka nõuded arvustajate suhtes. Ning meie võime rahul­oluga tähele panna kirjanduse taseme tõusuga üha subtiilsemaks are­nevat arvustust.